…1961 թվականի դեկտեմբերի 30-ի երեկոն ես լավ եմ հիշում: Հայտարարված էր «Տոսկա» օպերան: Այնքան անակնկալ էր դեբյուտը, որ ադմինիստրացիան չէր էլ հասցրել գոնե ներկայացման ծրագրի մեջ հիշել Կավարադոսիի «ներմուծված» դերակատարին: Եվ ունկնդիրներից շատերը երևի այնպես էլ գլխի չընկան, որ սև թավշյա բաճկոնակով, համաչափ դիմագծերով, միջահասակ ու թիկնեղ «նկարիչը» իր կյանքում առաջին անգամ է կանգնում Մարիամ Մագթաղինացու դիմանկարի առջև ու երգում հանրահայտ արիան.